English: I'll start by echoing the thanks to the Chair and fellow members of the committee, to the clerks, officials and to the stakeholders, who have played a very dynamic role in this debate - more so in this case, I think, than in any other inquiry that I've been involved with. I have to say also that this is one of the most heart-rending inquiries that I have been part of in my time here in the Assembly. Hearing the stories of some of the mothers who were suffering perinatal mental health issues was heartbreaking at times, and hearing those when they were most vulnerable: that they had to decide to leave their children behind to actually access the services that they needed to recover. I can't imagine anything that could make the condition worse than making such a decision under those circumstances. But I do take some comfort, if I may say so, in hoping that this will be one of the most successful inquiries we've held in terms of delivering some of the recommendations made by the committee. I won't talk to soon, but I do think that there are some positive signs in terms of some of the main recommendations made. Clearly, the first recommendation of establishing a clinical network has been accepted by the Government, and that's something that I warmly welcome. I look forward now to hearing from the Minister about the work that's happened on that front in terms of establishing the managed clinical network and the work of the recruiting a lead role that was supposed to happen during this financial year. So, I would want to hear what progress has already been made on that first recommendation. Another clear call by the inquiry, as we've already heard, was that for an in-patient unit for mothers and babies. Since the closure of the Cardiff unit in 2013, there has been some debate on the need to re-establish that service. There is a clear recommendation on where that unit should be, but also there is a clear message on the need to provide services in north Wales. As a Member representing the North Wales region, you wouldn't expect me to argue any different case. There are opportunities here - and there are opportunities that we have referred to in other contexts - to develop cross-border services, which don't necessarily mean one-way traffic from people who need a service having to travel to the west of England. There is an opportunity here to turn that around in negotiation with the health service in England to establish a centre in the north-east of Wales, which could then serve a wider catchment area. So, that is something - as the report recommends - that needs to be subject to urgent debate, and I would hope that the Government would pursue that issue. Of course, along with this inquiry, there was an agreement between Plaid Cymru and the Government, which ensured a commitment to providing specialist provision for in-patient perinatal mental health, and I'd be eager to hear an update in terms of delivering that. I know of the work that WHSSC has been doing in considering the options, and I'd be grateful to hear where we are on that, because time is of the essence in this context. I'm certainly pleased with the role that my party played in ensuring that this service will become a reality in future, hopefully in the near future if possible. Also, the other element in the agreement between Plaid Cymru and the Government was to secure £20 million of additional investment annually in broader mental health services. There is no doubt that elements of that will contribute to much of the ambition in this report, particularly, as the Minister has recognised in responding to the recommendation, in tackling the variation in services between the various health boards in Wales. We heard the term 'postcode lottery', as is heard in so many other contexts, but certainly we now do need to tackle that issue. Broader workforce training is important, of course - the emphasis we heard from the Chair on investment in preventative factors; that is, investing to save. We heard the figures quoted, not only the cost to the health service, but to wider society. Upfront investment is a way of saving money, and it's not just a matter of saving money, but saving individuals from the anguish and angst that they face where much of this could have been resolved far sooner. I see that time is against me so I will conclude by referring to the other element, another important factor that is recognised, and that's stigma, which is common to all sorts of mental health problems. I will take this opportunity to remind fellow Members that today is Time to Talk Day, to put an end to mental health stigma. It's very timely, in my view, that we're discussing this today, and I would encourage all Members, as I will do, to take the opportunity to have that conversation with people. It's quite right that we discuss mental health issues, but it's also a duty on us all to do everything we can to tackle all aspects of those conditions, starting with delivering the recommendations of this report.
Welsh: Rwyf innau hefyd am gychwyn drwy ategu'r diolchiadau i'r Cadeirydd a'm cyd-aelodau o'r pwyllgor, i'r clercod a'r swyddogion a hefyd i'r rhanddeilaid, sydd wedi chwarae rhan deinamig iawn yn y drafodaeth yma, mae'n rhaid imi ddweud - yn fwy felly yn yr achos yma, rydw i'n meddwl, nag mewn unrhyw ymchwiliad arall rydw i wedi bod yn rhan ohono fe. Mae'n rhaid imi ddweud hefyd, mae'n debyg mai hwn yw un o'r ymchwiliadau mwyaf dirdynnol rydw i wedi cael y profiad o fod yn rhan ohono fe yn fy amser i fan hyn yn y Cynulliad. Roedd clywed straeon rhai o'r mamau a oedd yn dioddef o salwch meddwl amenedigol yn dorcalonnus ar adegau, wrth gwrs, a chlywed y straeon yna ar yr adeg mwyaf bregus yn eu bywydau: eu bod nhw'n gorfod penderfynu gadael eu plant ar ôl er mwyn cael y gwasanaethau yr oedd eu hangen arnyn nhw i wella. Ni allaf ddychmygu unrhyw beth a fyddai, mewn gwirionedd, yn gwneud y cyflwr yn waeth na gorfod gwneud penderfyniad o'r fath. Ond rydw i yn cysuro fy hun, os caf i ddweud, drwy obeithio efallai mai hwn fydd un o'r ymchwiliadau mwyaf llwyddiannus hefyd o safbwynt gwireddu rhai o'r argymhellion y mae'r pwyllgor yn eu gwneud. Gwnaf i ddim siarad yn rhy fuan, ond rydw i yn meddwl bod arwyddion positif iawn o safbwynt rhai o'r prif argymhellion. Yn amlwg, mae'r argymhelliad cyntaf o sefydlu rhwydwaith clinigol rheoledig wedi'i dderbyn gan y Llywodraeth, ac mae hynny yn rhywbeth rydw i'n ei groesawu yn fawr iawn. Rwy'n edrych ymlaen at glywed nawr gan y Gweinidog ynglŷn â'r gwaith sydd wedi digwydd ar y ffrynt yna o safbwynt sefydlu'r rhwydwaith a'r gwaith o recriwtio rôl arweinyddol a oedd i fod i ddigwydd yn ystod y flwyddyn ariannol yma, os ydw i'n deall yn iawn. Felly, byddwn i eisiau clywed pa gynnydd sydd wedi cael ei wneud eisoes i'r perwyl yna. Galwad clir arall o'r ymchwiliad, fel rydym ni wedi ei glywed yn barod, wrth gwrs, oedd honno am uned fewnol, 'in-patient', i famau a babanod. Ers i'r uned yng Nghaerdydd gau yn 2013, mae yna ddadlau wedi bod ynglŷn â'r angen i ailsefydlu y gwasanaeth. Mae yna, wrth gwrs, argymhelliad clir ynglŷn â'r lle y dylai'r uned yna fod, ond mae yna hefyd, fel rydym ni wedi ei glywed, neges glir ynglŷn â'r angen i ddarparu gwasanaeth yn y gogledd. Fel Aelod dros ranbarth y gogledd, ni fyddech chi ddim yn disgwyl i fi ddadlau yn wahanol. Mae yna gyfle fan hyn - mae yna gyfleoedd yr ydym ni wedi cyfeirio atyn nhw mewn cyd-destunau eraill yn y gorffennol - i ddatblygu gwasanaethau trawsffiniol, sydd ddim o reidrwydd yn golygu traffig unffordd o bobl sydd angen gwasanaeth yn gorfod teithio i orllewin Lloegr i gael mynediad i'r gwasanaethau yma. Mae yna gyfle fan hyn, rydw i'n meddwl, i ni droi hynny ar ei ben drwy drafodaeth gyda'r gwasanaeth iechyd yn Lloegr i sefydlu canolfan o bosib yng ngogledd-ddwyrain Cymru a fyddai wedyn ar gael, wrth gwrs, i ardal a dalgylch ehangach. Felly, mae hynny yn rhywbeth - fel y mae'r adroddiad yn ei argymell - y mae angen iddo fod yn destun trafodaethau brys, a byddwn i'n gobeithio bod y Llywodraeth yn mynd ar ôl hynny. Wrth gwrs, yn gyfochrog â'r ymchwiliad yma, mi gawsom ni gytundeb rhwng Plaid Cymru a'r Llywodraeth a oedd wedi sicrhau ymrwymiad i greu darpariaeth arbenigol 'in-patient' iechyd meddwl amenedigol, a byddwn i'n awyddus i glywed beth yw'r diweddaraf o safbwynt gwireddu hynny. Rydw i'n gwybod am y gwaith y mae WHSSC wedi bod yn ei wneud wrth ystyried opsiynau, a byddai'n dda gwybod ble'r ydym ni arni, oherwydd bod amser yn bwysig yn y cyd-destun yma. Ond, yn sicr, rwy'n falch o rôl fy mhlaid i i sicrhau bod y gwasanaeth yma am ddod yn realiti yn y dyfodol, gobeithio, cymharol agos, os yn bosibl. Felly hefyd, wrth gwrs, yr elfen arall yn y gytundeb rhwng Plaid Cymru a'r Llywodraeth i sicrhau £20 miliwn o fuddsoddiad ychwanegol bob blwyddyn mewn gwasanaethau iechyd meddwl ehangach. Nid oes amheuaeth y bydd elfennau o hwnnw yn cyfrannu at lawer o'r uchelgais sydd yn yr adroddiad yma gan y pwyllgor, yn enwedig, fel mae'r Gweinidog wedi cydnabod wrth ymateb i'r argymhellion, mewn taclo'r amrywiaeth sydd wedi bod mewn gwasanaethau rhwng y gwahanol ardaloedd byrddau iechyd yng Nghymru. Mi glywsom y term 'loteri cod post', fel sy'n cael ei glywed mewn cyd-destunau eraill, ond yn sicr mae angen nawr mynd i'r afael â hynny. Mae hyfforddiant y gweithlu ehangach, wrth gwrs, yn bwysig - y pwyslais a glywsom ni gan y Cadeirydd i fuddsoddi mewn ffactorau ataliol; hynny yw, buddsoddi i arbed. Mi glywsom ni ffigurau o safbwynt y gost nid yn unig i'r gwasanaeth iechyd ond i'r gymdeithas yn ehangach, a buddsoddi rhag blaen yn fodd o arbed pres, ac nid dim ond arbed pres, wrth gwrs, ond arbed y boen a'r gwewyr y mae'r unigolion hynny yn ei ddioddef lle fyddai modd efallai fod wedi taclo llawer o hyn llawer, llawer yn gynt. Rydw i'n gweld bod amser yn fy erbyn i. Felly, mi wnaf i orffen drwy gyfeirio, wrth gwrs, at yr elfen arall - ffactor arall bwysig sy'n cael ei chydnabod, sef, stigma, sydd yn gyffredin i bob math o broblemau iechyd meddwl. Mi gymeraf i'r cyfle i atgoffa fy nghyd-Aelodau bod yfory yn Ddiwrnod Amser i Siarad, i helpu rhoi diwedd ar stigma iechyd meddwl, ac mae'n amserol iawn, yn fy marn i, ein bod ni'n trafod hwn heddiw. Mi fyddwn i'n annog pob Aelod, fel y byddaf i, i ddefnyddio'r cyfle i gael y sgwrs yna gyda phobl. Mae'n iawn i drafod problemau iechyd meddwl, ond mae hefyd yn iawn ac yn ddyletsywdd arnom ni i wneud popeth y gallwn ni i fynd i'r afael â phob agwedd ar y cyflyrau hynny, gan gychwyn gyda gwireddu argymhellion yr adroddiad hwn.